# data[].attributes.body
Kui mu õde Anna Loviisa sündis, siis vanemad teadsid täpselt, mis nad talle nimeks panevad. Kui mina sündisin, siis nad ei teadnud, sest nad tahtsid panna võrdse nime. Mu ema hakkas otsima ja leidis minu isa suguvõsast minu nime. Kuskilt leidis ta veel kaks nime,  aga seda ema ei mäleta ega leia paberit üles.

# data[].attributes.body
Kui ma sündisin tahtis ema panna mulle nimeks Bella, sest Bella tähendab itaalia keeles ilus ja bell tähendab inglise keeles kelluke. Ma olin ilus ja rõõmus laps ja ema arvas, et see nimi sobib mulle, isegi kõhus hüppasin nagu kelluke. Isale ei meeldinud see nimi, 2 kuud ta mõtles ja siis ütles ta, et mulle pannakse nimeks Emma või Ellen. Ema nuttis kaua, aga siis otsustasid mu vanemad panna mulle nimeks Ellen. Kreeka keeles Ellen tähendab päikseline ja see sobib mulle ka.

# data[].attributes.body
Kui ma sündisin, siis tegelikult mu vanemad tahtsid mulle nimeks panna Era Mia, aga mul olid täiesti mustad juuksed, kui ma sündisin. Mu nimi Uma on tulnud India jumalannalt. Chantali nime aga nägi isa ühest ajakirjast. Nii saigi mu nimeks Uma Chantal Juurmann. Uma on ka tulnud mu vanaisa nimest Urmasest ja vanavanaema nimest Ummyst.

# data[].attributes.body
Kui ma olin veel emme kõhus,  siis emme ja isa leppisid kokku, et kui sündib tüdruk , siis annab nime isa, ja siis kui poiss,  siis ema. Sündis tüdruk. Isa vaatas tüdrukut ja ütles: ,,No see on küll Sonia!”. Aga vene keeles Sonia on Sofia hüüdnimi.  See tähendas, et ma pidin olema Sofia, aga kui isa läks linnavalitsusse,  eksis ta nimega ja ütles Sonia. Kuna me olime Prantsusmaal,  siis seal kirjutati Sonia i-ga. Sellepärast ma olengi Sonia!

# data[].attributes.body
Minu emale meeldis väga nimi Mia Maria. Ühel tuttaval lapsel juba oli see nimi ja siis ei tundunud sobiv panna. Meie suguvõsas on olnud järjepidev nimi Marie. See oli mu vanavanaemal ja vanavanavanaemal.  Ja nii ma saingi nimeks hoopis Mia Marie. Kui ma väike olin, hüüti mind Potsaks.

# data[].attributes.body
Ma sain oma nime Ellen Niidu järgi. Aga siis tundsid vanemad, et ma pean veel teise hea nime saama, sest Ellen Rüütel justkui ei sobi kokku ja see on liiga kõva nimi minu jaoks. Nad arutasid ja arutasid ja lõpuks otsustasid, et minu teiseks nimeks peab saama  Maria. Nii ma saingi enda nimeks Ellen Maria Rüütel.

# data[].attributes.body
Esimesena meeldis minu emale nimi Rebeka.  Siis ta mõtles, et paneks mulle nimeks Rebeca, aga ta tahtis panna kaks nime - Rebeka Maria. Aga juhtus nii, et ema sõbral sündis laps, kelle nimeks pandi Rebeka Maria. Mu ema mõtles, et mulle ta küll  sama nime ei pane. Siis nägi ema unes, et ta paneb mulle nimeks Eliise Maria ja nii ta panigi - Eliise Maria Uleksin. Kui ma sain 9-aastaseks, siis mu ema abiellus ja mu perekonnanimi muutus. Ma pidin minema perekonnaseisuametisse ja ütlema, miks ma tahan oma nime vahetada.  Tahtsin seal kabinetis amtnikuga koos üksi olla ja saatsin oma vanemaema ukse taha. Nüüd on mu nimi Eliise Maria Joachim.

# data[].attributes.body
Kuna meie pere kõige vanema lapse nimes on kolm A-d (Katarina), siis arvasid minu ema ja isa, et minu nimes võiks ka kolm a-d olla. Selliseid nimesid eesti keeles palju ei ole. Lõpuks jäid "sõelale" Amata, mis oli minu vanavanavanavanaema nimi, ja Agata, mis on lihtsalt ilus nimi. Minu ema ja isa otsustasid, et Agata on neist kahest nimest ilusam. Nii ma endale nime saingi.

# data[].attributes.body
Alguses, kui ma sündisin, ei teadnud mu vanemad, mida mulle nimeks panna ja siis hakkasid tulema igasugused mõtted. Näiteks Eva Liisa või Kertu.  Otsustati, et Marie tuleb kindlasti, sest vanavanaema nimi oli Hilda Marie. Jõudis kätte aeg, kui mu vanemad pidid minema asutusse, kus väljastatakse sünnitunnistusi. Seal pidid nad ütlema otsustatud nime. Kahjuks oli otsustatud vaid Marie, nii et  nad vaidlesid ikka veel. Ametnik ütles, et minge ukse taha rääkima. Mu isa andis alla ja leppis Emmaga. Selle Emma mõtte sai ema sellest, kui ta Prantsusmaal lapsehoidjana töötas. Seal oli üks tore tüdruk Emma. Ja nii ma siis olengi Emma Marie Ots

# data[].attributes.body
Ma sain endale nimeks Ramona, kuna mu vanematele meeldis aeglase valsi lugu "Ramona" ja oma teise nime, Claudia, sain ma nii, et minu ema arvas, et ma olen Claudia nägu.

# data[].attributes.body
Ma sain oma nime vanavanaemalt, kelle nimi oli Elli. Ta oli minu papale väga tähtis. Kui mu vanavanaema suri, siis mu papa mõtles, et kui ta saab kunagi tütre, siis paneb ta talle  nimeks Elli. Elli tähendab kreeka keeles päikesesära.

# data[].attributes.body
Ema ja isa otsisid mulle kaua nime. Isa vaatas mulle nime erinevatest kohtadest. Ühel üritusel sirvis isa spordiraamatut, kus oli juttu naiste jalgpallikoondisest. Ühe jalgpalluri nimi oli Johanna. Isale hakkas see nimi meeldima. Kodus arutati nime sobivust emaga. Ja nii saigi mu nimeks Johanna.

# data[].attributes.body
Minu esimene nimi on pärit Hiiumaalt, sest minu isapoolne suguvõsa on sealt pärit. MInu teine nimi on pärit vanavanaema Luiselt. Sel aastal, kui ma sündisin, oleks tema saanud saja-aastaseks.

# data[].attributes.body
Kui mu ema lapseootel oli, siis luges ta Dostojevski raamatut, milles oli vilksamisi tegelane nimega Marie. Talle hakkas see nimi meeldima ning issi oli ka päri. Kuna mul on väga levinud perekonnanimi - Tamm, siis otsustasid vanemad mulle ka teise nime panna - Ingrid. Nii et mu nimi on siis Marie Ingrid Tamm.

# data[].attributes.body
Kui minu emme kunagi VHKs 10 klassi klassijuhataja oli, käis tema klassis Eliise. See Eliise oli armas ja tore tüdruk. Hiljem sai temast ehtekunstnik. Emmele meeldis see nimi ja issi ei julgenud ka vastu vaielda. Nii sai minu nimeks Eliise.

# data[].attributes.body
Minu vanemal õel on kaks nime. Tema nimi on Grete Liis. Grete Liis soovis, et minul oleks ka kaks nime. Kuna tema nimes on kokku üheksa tähte, siis ei tohtinud minu nimi ka lühem olla. Pikem võis olla. Valikuid oli mitmeid. Isa pakkus välja Matilda Minna. Õele meeldis Mia Getter. Ema soovis minu nimeks panna Mia Maria, aga see oli lühem kui üheksa tähte.  Minna meeldis lõpuks kõigile, aga juurde oli vaja ka teist nime. Isa vaatas telekast Soome suusatamisvõistluse meistrivõistlusi. Seal võistles Minna Maarit. Nii ma nime saingi!

# data[].attributes.body
Kui oleksin sündinud oma vanema venna asemel, oleksin olnud Liina. Kui oleksin sündinud oma teise venna asemel, oleks mulle nimeks pandud Mia.
Alguses öeldi emale ja isale, et ka minu asemel sünnib poeg. Siis nad kutsusid mind Peetrikeseks. Pärast selgus, et tuleb ikkagi tüdruk.
Vanemad tahtsid panna mulle kristliku nime. Nad kaalusid, kas panna Maria või Maarja. Aga emal oli olnud mitu õpilast nende nimedega. Ema soovis nime, mis ei oleks olnud ta õpilastel.
Ema ja isa ei mäleta täpselt, kumb tuli Mirjami nime peale. Aga see nimi hakkaks neile kohe meeldima ja oli kohe kindel, et see nimi pannaksegi.
Olen oma nimega väga rahul.

# data[].attributes.body
Minul ei olnud peaaegu kuu aega nime. Emma tahtis mu nimeks panna Ronja ja issi Regiina. Esimesed kuus nädalat veetsin ma haiglas. Haigla õed muutusid kannatamatuks ja andsid emmele nimede raamatu. Emme tahtis, et mu nimi oleks midagi looduslikku tugevat, samas helget ja inimesi abistavat. Sündides olin väga väike. Nii leidiski emme mulle sobiva nime. Ma ei kujuta ennast ühegi teise nimega ette.

# data[].attributes.body
Mina sain oma kaks eesnime vaaravanaema Marialt ja vanavanaemalt Anettelt. Maria sündis aastal 1896 ja ka tema ema nimi oli Maria. Nimi Maria pandi mulle isapoolsest suguvõsast. Minu vanaema ütles, et Maria oli väga hea südamega. Anette sündis 1922. aastal. Sellel aastal oleks saanud Maria 98 aastaseks. Mina ise olen näinud Anettet ainult kaks korda. Anette kasvatas üksinda nelja last ja laudatäit vasikaid. Nime Anette sain ma emapoolsest suguvõsast. Minu vanemad algul ei teadnud, kas nad panevad mu nimeks Maria Anette või Anette Maria. Lõpuks valiti ikka Maria Anette. Ja nii ongi mu nimi Maria Anette Laurits.

# data[].attributes.body
Minu ema mõtles mitmeid nimesid,  näiteks nagu Säde Ethel (mis on tagurpidi minu tädi nimi) jne .
Kuid lõpuks mõtles ta, et Resi oleks tore. Oligi mõeldud valmis Resi,  kuid mu isale tundus, et Reesi oleks PALJU ilusam. Ja nii ongi minu nimi Reesi.

# data[].attributes.body
Kui oli teada, et ma juba sünnin, siis hakati mulle nime mõtlema. Mulle otsiti nime internetist ja nimi pidi sobima  Eestis ja Inglismaal. Kõigepealt vaadati tüdrukute nimesid. Mõlemale vanemale paistis kohe silma nimi Eleanor. Kuna polnud veel teada, kas olen poiss või tüdruk, siis pidi varuks ka poisi nimi olema. Kuid mu vanematel ei olnud ühtegi poisi nime mõttes ja nii see laguses jäigi. Aga kui saadi teada, et olen tüdruk, siis jäingi ma Eleanoriks.

# data[].attributes.body
Ma sain oma nime enda kahe vanavanaema järgi. Linda sain enda emapoolse vanavanaema järgi, kelle eesnimi oli Linda. Marie sain enda isapoolse vanavanamea järgi, kelle eesnimi oli Marie.

# data[].attributes.body
Kui ma veel ei olnud sündinud, olin alles oma ema kõhus, siis ei teadnud veel keegi, kas sünnib poiss või tüdruk. Minu ema ja isa otsustasid, et kirjutavad paberile ühe ilusa poisi ja ühe ilusa tüdruku nime. Kellelegi ei tohtinud seda näidata. Varsti sai minu ema arsti käest teada, et sünnib tüdruk. Nüüd tahtsid kõik teada, mis nimed emme ja issi paberile kirjutasid.  Ja pabreil oli kirjas nii:
issi:  Sofia, Immanuel
emme: Sofia, Tobias
Minu õel ja vennal oli väga rõõmus meel, et sünnib tüdruk ja nimeks saab Sofia. Minu vend ütles, et tema sõbra koera nimi on Tobias ja Immanueliga nad ka nõus ei olnud.

# data[].attributes.body
Minu nimi tuli sellest, et minu sugulased tulid mind esimest korda vaatama ja kinkisid emale ja isale nimeraamatu. Emale ja isale jäi sealt raamatust silma nimi "Mirtel". See nimi meeldis tervele perele ja sel hetkel teadsid nad ainult ühte Mirtelit, näitleja Mirtel Pohla. Mulle meeldib minu nimi.

# data[].attributes.body
Minu nime valis mulle ema. Valikus oli ka teisi nimesid. Aga kui selgus, et nimi Emilie oli ka minu vanavanavanaemal oli asi otsustatud. Mina olen enda nimega rahul.

# data[].attributes.body
Mina sain oma nime niimoodi, et ema pani märkmikusse kirja 20 nime ja siis ta hakkas neid maha tõmbama. Esiteks tõmbas ta maha kõige populaarsemad nimed. Siis jäi alles kolm nime: Emily, Amanda ja Mia. Mu ema vaatas nimeraamatust, mis need nimed tähendavad. Amanda tähendas armastust ja siis  mu ema valis selle.

# data[].attributes.body
Ühel päeval, kui ma olin ema kõhus u 4-5 kuud olnud, tuli emal mõte mõelda nimedele. Samal ajal mängis ta minu väikese vennaga, joonistas ja justkui eikusagilt tuligi nimi Hella. Isale meeldis see nimi ka. 20-aastasena oli ema unistanud, et tal on lapsed Mattias ja Mia. Minu vennale Mattiase nimi ei sobinud kuidagi. Aga Mia tundus õige. Nii saingi ma nimeks Hella Mia.